Minnst 22 létust í sprengingu á Saratoga hóteli í Havana, höfuðborg Kúbu í gær. Gasleki er talinn hafa valdið sprengingunni.
Tölur um manntjón eftir sprenginguna hafa verið nokkuð á reiki, en ljóst er að hátt í 65 manns slösuðust í sprengingunni.
Miguel Diaz-Canel, forseti Kúbu, sagði í viðtali við fréttastofu Reuters að gasleki virðist hafa verið orsök sprengingarinnar. Hann segir ekkert benda til þess að sprengingin hafi verið árás eða komið til með saknæmum hætti.
Í sprengingunni skemmdust nokkrar hæðir hótelsins, sem er skammt frá þinghúsinu í hjarta borgarinnar. Íbúðarhús við hlið hótelsins skemmdist einnig talsvert og gluggar sprungu í skóla skammt frá. Miðborg Havana er vinsæll ferðamannastaður, sem var nýlega farin að taka á móti stórum hópum ferðamanna á ný eftir heimsfaraldurinn. Saratoga hótelið, sem er eftirsótt fimm stjörnu lúxushótel, mun þó ekki hafa verið fullbókað í gær. Þar sem var unnið að endurbótum á neðri hæðum byggingarinnar þegar sprengingin varð.
Minnst 22 eru látnir eftir öfluga gassprengingu í miðborg Havana á Kúbu í gær.